SCEA

Remeis naturals per a la perimenopausa i menopausa
2025-05-28 18:00 - 19:30 (Europe/Madrid) | Aula Ambiental Bosc Turull, Passeig de Turull, 2, Barcelona, Barcelona, 08023, Spain
Des d’un enfocament integratiu, en aquesta xerrada explorarem els canvis que es produeixen durant la perimenopausa i la menopausa i aprendrem a gestionar-los amb algunes eines naturals que ens ajudaran a la millora del nostre benestar.
Veurem plantes medicinals, olis essencials, alimentació i complements naturals específiques per aquestes etapes i acabarem amb una breu tertúlia prenent una infusió de germanor.
A càrrec de Nerea Iraragorri, d’Amalur El jardí medicinal.
Activitat dirigida a dones i persones menstruants.
Emmarcada en el Dia Internacional d’Acció per a la Salut de les Dones.
Inscripcions a través d’aquest enllaç.

Com treballem l’ecofeminisme a les aules?
2025-05-28 18:00 - 20:00 | Aula Ambiental Bosc Turull, Passeig de Turull, 2, Barcelona, Barcelona, 08023, Spain
En aquesta sessió formativa ens submergirem a les idees i conceptes ecofeministes, a fi de detectar com podem treballar-los en el nostre dia a dia, incorporar noves estratègies i revisar la nostra tasca docent, tant a l’aula com al conjunt de l’escola o institut.
Les companyes del Grup de treball docent EcoFemiSteam estan especialitzades en aquesta matèria, i compartiran la seva experiència i els aprenentatges adquirits sobre el terreny per a què puguis treballar aquests valors a l’aula amb total seguretat i confiança.
A càrrec de Grup de treball docent EcoFemiSteam.
Activitat dirigida a professionals i estudiants del sector de l’educació.
Inscripcions a través d’aquest enllaç.

Per què se'm mor la farigola? Conreus de secà a la ciutat
2025-05-28 19:00 - 21:00 | Centre Cívic El Coll – La Bruguera
En aquest taller aprendrem algunes tècniques i materials per millorar l’eficiència del rec als nostres balcons i millorar la supervivència d’aquelles plantes avesades a climes més secs.
Posarem especial atenció a les espècies del nostre territori, així com alguns dels principals problemes que podem trobar en conreus dins d’un entorn urbà.
A càrrec de David Balcells, dietista, fitoterapeuta i pagès.
Activitat dirigida a públic adult.
Emmarcada en el Dia de la Diversitat Biològica i coorganitzada amb el Centre Cívic El Coll – La Bruguera.
Inscripcions a través d’aquest enllaç.

Taller de PERMACULTURA SOCIAL AMB ARTTERÀPIA
2025-05-31 10:30 | Presencial. A l’Hort de l’Avi (Espai d’horts comunitaris). Vilanova i la Geltrú (Barcelona)
🌿🌍Taller d’artteràpia per adults on explorar mitjançant diferents tècniques creatives zones pròpies i comunitàries a favor del bé comú. Regenerant el present, co-creant el futur i posant la vida al centre. Per participar-hi no és necessari tenir coneixements d’art.
🗓31 de maig
🕜 10.30 h-13h
📌L’Hort de l’Avi (Espai d’horts comunitaris). Vilanova i la Geltrú
🎫 10€ (Turutaires: 9€ i 1 turuta) Cal reserva prèvia: 629 74 87 79
Organitza: Associació ECOL3Vng / Projecte Turuta (Moneda alternativa i social de Vng)
Col·labora: Ma. Josep Morales. Psicòloga, artista plàstica i permacultora.
🥬🍅MERCAT DE LA MASOVERA🥕🫑 Quinzena d’activitats.
Coopsetània
info@coopsetania.cat

Festa de la Ciència: Banyistes al Rescat
2025-05-31 15:00 | Born Centre de Cultura i Memòria
Vine a celebrar amb nosaltres la Festa de la Ciència, durant el dissabte ens trobareu amb un joc de gran format que pretén conscienciar sobre la presència de residus sòlids a l’aigua, al mateix temps que, permet conèixer als jugadors la biodiversitat de la costa marina de Barcelona.
Edat recomanada de 6 a 12 anys. En el marc de la Festa de la Ciència, en col·laboració amb la SDEA (Servei de Documentació d’Educació Ambiental).

Reconnectem amb la Natura i els seus elements
2025-06-01 10:00 | Alberg Josep Golorons, l’Albiol
En motiu de la Setmana de la Natura hem organitzat un taller experiencial per sentir els 4 elements
Per a Joves de 16 a 29 anys
Vine a viure una experiència única per reconnectar amb la natura. Explorarem els quatre elements —aire, aigua, terra i foc— a través de la metodologia holística i participativa Dragon Dreaming.
Ens endinsarem en l’entorn natural amb dinàmiques per posar atenció als nostres sentits:
Visual: observant formes, colors i detalls que sovint passen desapercebuts
Auditiva: escoltant sons, silencis i la nostra pròpia petjada al caminar
Tàctil i olfactiva: tocant, sentint, olorant i reconeixent la vida que ens envolta
Tancarem el taller amb un moment de connexió, per agrair tot allò que la natura ens ofereix i reconèixer què podem aportar-hi nosaltres.
Una proposta per gaudir, compartir, sentir i cuidar. Inclou espais d’expressió creativa i participativa.
Inclou espais d’expressió creativa i participativa.
Sortejarem una estada en un intercanvi cultural de joves internacionals (Erasmus+).
Observacions
Activitat gratuïta i oberta a joves i famílies amb joves.
Organitza: Associació Crisàlide.
Col·labora: Associació Niu d’Estels, Associació l’Alzina i Consell Comarcal del Baix Camp.

Ruta inclusiva al Bosc Turull
2025-06-04 17:30 - 19:00 | Aula Ambiental Bosc Turull, Passeig de Turull, 2, Barcelona, Barcelona, 08023, Spain
L’alumnat de l’escola Montseny té un fort vincle amb l’Aula Ambiental Bosc Turull des dels seus inicis, i van escollir aquest equipament per a desenvolupar un projecte d’Aprenentatge i Servei, liderat per Espai Ambiental, per a elaborar unes audioguies inclusives.
Vine a descobrir la biodiversitat del Bosc Turull a través de les sensacions gràcies a aquest recurs d’educació ambiental inclusiva.
A càrrec d’Aula Ambiental Sagrada Família.
Activitat dirigida a tots els públics a partir de 7 anys.
Inscripcions a partir del 23 d’abril a les 10 h: aulambiental.org; info@aulambiental.org o 934 350 547.
Emmarcada en el Dia Mundial del Medi Ambient.

Obtenim compost al Punt Verd
2025-06-07 11:00 - 13:00 | Punt Verd de Vallcarca, Avinguda de Vallcarca, 71, barcelona, Barcelona, 08023, Spain
Si ets veí o veïna del Districte de Gràcia i vols participar del compostatge comunitari, vine a aquesta jornada al Punt Verd Vallcarca i t’informarem sobre com participar en el Programa de compostatge comunitari de Vallcarca.
Amb la col·laboració de totes les persones assistents, buidarem les compostadores i garbellarem el compost mentre aprenem sobre el procés de compostatge de les nostres restes orgàniques.
En acabat, t’obsequiarem amb una bosseta del compost recollit!
A càrrec de Joan Solé, de la Societat Catalana d’Educació Ambiental.
Activitat dirigida a tots els públics.
Emmarcada en el Dia Mundial del Medi Ambient.
Inscripcions a través d’aquest enllaç.

Jornada comunitària de primavera
2025-06-14 11:00 - 13:30 | Aula Ambiental Bosc Turull, Passeig de Turull, 2, Barcelona, Barcelona, 08023, Spain
Si busques una activitat de voluntariat ambiental apta per a tots els públics, la jornada de treball comunitari al Bosc Turull és l’ocasió perfecta per venir a conèixer l’equipament i les persones i entitats que hi col·laboren.
Col·laborarem entre totes les persones assistents per preparar el Bosc Turull per entomar l’estiu, buidarem les compostadores, tindrem cura de les vermicompostadores i, en acabar, compartirem experiències amb un petit refrigeri. I si vols, et podràs endur una bosseta del nostre compost.
A càrrec de l’equip tècnic de l’Aula Ambiental Bosc Turull i DEPANA.
Activitat dirigida a tots els públics.
Emmarcada en el Dia Mundial de lluita contra la desertització i la sequera.
Inscripcions a través d’aquest enllaç.

15a Edició dels cursos en el C.R.A.R.C. - Maneig de rèptils i clínica de rèptils
2025-06-25 09:00 | Centre de Recuperació d’Amfibis i Rèptils de Catalunya (CRARC)
Masquefa, del 25 al 27 de juny de 2025
Organitzats conjuntament pel C.R.A.R.C. (Centre de Recuperació d’Amfibis i Rèptils de Catalunya) i l’Associació Animal Latitude
Un any més, i ja en la seva 15a edició, el C.R.A.R.C. i Animal Latitude organitzen una formació pràctica i especialitzada per aprofundir en el coneixement i el maneig dels rèptils. Els cursos es realitzen a les instal·lacions del centre, a Masquefa, en un entorn real de rehabilitació de fauna salvatge.
L’oferta formativa inclou dos cursos consecutius:
1. Maneig de rèptils (25 i 26 de juny): Aprenentatge sobre taxonomia, manipulació bàsica de tortugues, serps i sauris, així com protocols de seguretat i ús d’eines específiques.
2. Aproximació a la clínica de rèptils (26 i 27 de juny): Diagnòstic, extraccions, microxips, immobilitzacions i tractaments, amb una base pràctica fonamentada en casos clínics reals.
Ambdues formacions combinen 4 hores de teoria i 8 hores de pràctica i són dirigides pel Dr. Albert Martínez-Silvestre, veterinari especialitzat i director científic del C.R.A.R.C.
Per inscriure’s cal contactar a: info@animallatitude.org
Places limitades (fins a 12 participants)
Preu per curs i per persona:
Inscripcions fins al 30 d’abril (inclòs):
95 € (85 € per a exalumnes dels cursos d’Animal Latitude)
Si t’inscrius als dos cursos: 170 € (155 € exalumnes)
Inscripcions de l’1 de maig al 23 de juny (inclòs):
105 € (95 € per a exalumnes dels cursos d’Animal Latitude)
Si t’inscrius als dos cursos: 180 € (165 € exalumnes)

Participem a les festes del barri!
2025-06-28 11:00 - 13:30
L’equip de l’Aula Ambiental Bosc Turull ens sumem a les festes de Camp d’en Grassot i Gràcia Nova per apropar el compostatge comunitari a tota la ciutadania.
Si vols saber més sobre el compostatge i el Programa de compostatge comunitari que dinamitzem, vine i ho podràs aprendre tot i sumar-t’hi!

A càrrec de l’equip tècnic de l’Aula Ambiental Bosc Turull i de Joan Solé, de la SCEA.
Activitat dirigida a tots els públics.
Activitat gratuïta sense necessitat d’inscripció prèvia.
Emmarcada en la Setmana de l’Energia Sostenible.
Ubicació pendent de confirmació.

Escola d'Estiu Educació Ecosocial
2025-07-01 09:30 | Terrassa
QUÈ? 💬
Curs per docents per donar eines i recursos pràctics per portar l’Educació Ecosocial a les aules: Justícia climàtica, Antiracisme, abordatge de controvèrsies i discrepàncies, la perspectiva ecosocial a través de les pel·lis i jocs de taula ecosocials.
Es tracta de formació reconeguda pel Departament d’Educació i Formació Professional!
COM? ⁉️
Càpsules formatives amb diferents entitats formadores (Escola de Cultura de Pau, EduAlter, SOSRacisme).
Formacions dinàmiques i per generar espai de debat, reflexió i aprenentatge conjunt.

Exposició: Barcelona respon a l’emergència climàtica
2025-07-07 00:00 | Casal de Barri Congrés-Indians
Aquesta exposició ens mostrarà de manera pedagògica, interactiva i propera la realitat de l’emergència climàtica a Barcelona.
Com afectarà el canvi climàtic a Barcelona? L’exposició ens presenta dos escenaris: què passaria si s’actua per fer-hi front i què passaria si es continua igual que ara.
També hi podrem veure què s’està fent a la ciutat: la Declaració d’emergència climàtica i el Pla Clima de Barcelona, amb les línies de treball i les accions previstes. A més, es mostraran les accions que està duent a terme la societat civil i els projectes municipals més destacats. Finalment, es donaran idees sobre què pot fer la ciutadania, tant a escala individual com col·lectiva, per contribuir a la lluita contra l’emergència climàtica.
Per inscriure’s us heu de posar en contacte amb el Casal de barri Congrés Indians, enviant un correu a infocongresindians@bcn.cat o trucant al 933 513 953.

Documental: “INHABIT: A PERMACULTURAL PERSPECTIVE” de Costa Boutsikaris
2025-07-08 17:30 | Casal de barri Torre de la Sagrera
Aquest documental recorre els problemes ambientals actuals i explora les solucions que s’estan aplicant mitjançant el procés de disseny ecològic anomenat “Permacultura”. Aquest procés utilitza els principis que es troben en els ecosistemes per ajudar a transformar el nostre impacte destructiu a egeneratiu. El film, està centrat principalment en les regions del nord-est i centre-oest dels Estats Units, oferint una mirada íntima als pobles i les pràctiques de permacultura que van des de paisatges rurals, suburbans i urbans.
Film de Costa Boutsikaris Coorganitzat amb el Casal de barri Torre de la Sagrera.
Inscripcions a la La Torre de La Sagrera

Taller: estampació botànica
2025-07-15 10:30 | Casal de Gent Gran Navas
En aquest taller aprendrem com estampar en el tèxtil amb fulles i flors que podem trobar a les plantes del carrer, de casa, de l’hort, del bacó, etc. Vina a aprendre i personalitzar la teva bossa de tela.
Inscripcions al Casal de Gent de Navas.
Coorganitzat amb el Casal de Gent Gran Navas

Podcast “La Crida”: Seguint les petjades de la tecnologia digital
2025-07-16 18:00 | A la Plaça de Can Fabra (davant de la Biblioteca Ignasi Iglésias-Can Fabra, Sant Andreu de Palomar)
Torna la cinquena edició del podcast “La Crida: diàlegs pel planeta” a peu de carrer amb un tema de gran actualitat.
Les cerques per Internet, la utilització de la Intel·ligència Artificial (IA), la digitalització de processos… estan cada vegada més estesos. En sabem, però, el seu abast físic, ecològic, econòmic, social? En parlarem durant l’enregistrament en directe del podcast amb el periodista Albert Alexandre (La Directa) i amb l’Antonio Aretxabala (geòleg i divulgador científic) en un intent de desembullar què està passant.
Veniu a escoltar i a participar en el debat: hi hauran cadires a disposició per compartir la tarda a la plaça Can Fabra. Si no podeu assistir-hi, accediu a l’enregistrament al perfil de Ràdio Trinijove a la plataforma Ivoox.
Coorganitzat amb l’Espai Jove Jaume Oller i Ràdio TriniJove.

El riu Besòs sobre rodes
2025-07-17 18:00 | Sortida des de la Plaça de Veracruz (davant del Centre Cívic Baró de Viver)
Ens trobarem davant del Centre Cívic i Espai de Gent Gran Baró de Viver per baixar en bicicleta seguint la llera del riu Besòs fins al mar. Farem parades al llarg del recorregut on parlarem sobre els cicles de l’aigua (el natural i l’humanitzat), el paisatge que ens envolta i la transformació de Barcelona al llarg del temps… Un itinerari alhora naturalista, ambiental, cultural i històric!
És imprescindible saber anar en bicicleta i que els infants vinguin acompanyats d’un adult.
Si vols venir i no tens bicicleta, posa’t en contacte amb nosaltres i te’n deixem una!
Amb col·laboració amb el Centre Cívic i Espai de Gent Gran Baró de Viver, el Centre Cívic Bon Pastor i la Nau Vila Besòs.

Taller: bijuteria amb el fruit de la xicaranda
2025-07-23 10:00 | Casal de Gent Gran Bascònia
En aquest taller aprendrem a fabricar bijuteria, amb el fruit de l’arbre de la xicaranda, des del disseny inicial fins al final de la peça. Amb Sonia Illana, aprendràs pas a pas el procés per crear el teu disseny amb les pintures acríliques i amb els accessoris.
A càrrec de Sonia Illana. Coorganitzat amb el Casal de Gent Gran Basconia.

Exposició: Mirades del Verd
2025-09-08 00:00 | Centre Cívic de Bon Pastor
Una exposició que explica l’evolució de la infraestructura verda urbana de Barcelona des de dues
perspectives: l’origen i l’evolució dels parcs i jardins de la ciutat des del segle XIX fins l’actualitat.
Recull els beneficis que suposen els espais verds,
la seva estètica i història, amb l’objectiu de transmetre la seva importància com a font de biodiversitat, salut, bellesa i vida comunitària.
Exposició produïda per l’Ajuntament de Barcelona.
A càrrec d’Aula Ambiental de Sant Andreu

Taller d’estampació botànica
2025-09-16 11:00 | Casal de Gen Gran de Bon Pastor
L’estampació o impressió botànica és una tècnica d’impressió o tinció en teixits o paper de formes, del color o propietats de fulles o flors de determinades plantes. En aquest taller utilitzarem tècniques amb tints i estampació creativa per decorar alguna peça de roba (samarreta, pantalons, tote-bags, gorres…) gràcies a elements naturals, com fulles, flors i altres. Veniu al taller a aprendre, deixar anar la creativitat i donar una altra vida a la roba que ja no utilitzeu.
Inscripcions al Casal de Gent Gran de Bon Pastor trucant al 933 115 776
Coorganitzat amb el Casal de Gent Gran de Bon Pastor

Berenem amb els ratpenats
2025-09-17 18:30 - 20:00 | Aula Ambiental Bosc Turull, Passeig de Turull, 2, Barcelona, Barcelona, 08023, Spain
A Barcelona convivim amb diferents espècies de ratpenats. Les vols conèixer? Vine a berenar a l’Aula i aprendràs sobre aquests petits mamífers, grans aliats contra els mosquits.
Parlarem de les diferents espècies que podem trobar a Catalunya, curiositats sobre la seva biologia, la seva alimentació i el seu cicle vital.
Acabarem revisant les caixes niu que tenim al Bosc Turull i els escoltarem mentre volen amb aparells específics que utilitzen els científics per a estudiar-los.

A càrrec del Museu de Ciències Naturals de Granollers.
Activitat apta a partir de 8 anys.
Inscripcions prement aquí.

Les plantes invasores de la ciutat
2025-09-18 18:00 | SCE La Lira
Aquest taller està pensat per a persones que tenen horts urbans i volen fer-los més sostenibles.
Aprendreu a reconèixer espècies de plantes invasores o potencialment invasores que poden aparèixer als horts o zones verdes urbanes, i descobrireu els seus impactes ambientals i com evitar-los. El taller combina teoria i pràctica, incloent una sortida de camp a un espai urbà on s’observarà de primera mà la presència d’espècies invasores i les possibilitats de gestió.
Inscripcions a SCE La Lira
A càrrec de Sònia Garcia i Edgar Mestre de l’Institut Botànic de Barcelona. Coorganitzat amb la SCE La Lira

Reparació i decoració de bicicletes
2025-09-19 17:30 | Can Clariana Cultural
Vine amb la teva bicicleta i el casc, els posarem a
punt per rodar per la ciutat.
Durant la tarda, tindrem un equip de reparadors que
ens ensenyaran a arreglar les nostres bicicletes
i posar-les a punt per circular per la ciutat. A més,
comptarem amb un taller per poder fer decoracions
pel nostre casc i bicicleta. Participa, aprèn a reparar
i deixa volar la imaginació!
EL TÈCNIC NO REPARARÀ LA BICICLETA!
A càrrec de Biciclot. Amb col·laboració amb Can
Clariana Cultural. En el Marc de la Setmana de la
Mobilitat Sostenible.

Contacontes “Cuques, on sou?”
2025-09-20 11:30 - 13:00 | Aula Ambiental Bosc Turull, Passeig de Turull, 2, Barcelona, Barcelona, 08023, Spain
Gaudirem d’un matí de conte teatralitzat, amb el que coneixerem diferents espècies d’insectes amenaçats de Catalunya i la seva importància ecològica.
Tot seguit, passejarem pel Bosc Turull per observar i identificar algunes de les espècies d’insectes que hi viuen.

A càrrec de Crisspeta, contacontes, i MEL Educació Ambiental.
Activitat apta a partir de 3 anys.
Emmarcada en la Setmana del Llibre en Català.
Inscripcions prement aquí.

Grup de Treball Educació Ecosocial
2025-09-25 17:00 | Terrassa
GRUP DE TREBALL EDUCACIÓ ECOSOCIAL
Què?
Grup de treball de docents amb interès en l’educació ambiental, la perspectiva de gènere i la justícia global. A través dels principis de l’educació ecosocial i emmarcat en el nou currículum.
Com?
Formació i acompanyament. Espai d’intercanvi, reflexió i construcció conjunta.
Quan?
Trobades presencials d’unes dues hores un dijous a la tarda al mes.
Comencem el 25 de setembre!
Preu?
Gratuït! Formació reconeguda pel CRP.
Inscriu-te seguint el formulari! I comparteix la informació amb qui creguis que li pot interessar!
Ja és el 3r curs i tenim ganes d’ampliar l’equip!!
Organitzat per: MEL.Educació ambiental

Cuinem xocolata de garrofa
2025-09-27 11:30 - 13:30 | Aula Ambiental Bosc Turull, Passeig de Turull, 2, Barcelona, Barcelona, 08023, Spain
Vine a aquest taller culinari i aprendràs a preparar una xocolata d’untar a base de garrofa, una recepta sostenible i per llepar-se’n els dits!
Elaborarem xocolata de garrofa des de la torrefacció, a la conversió en farina, fins a obtenir-ne una crema i poder-la degustar. A partir de les garrofes collides a l’Aula Ambiental Bosc Turull, prepararem aquesta recepta tan saludable, de temporada i de proximitat.
A més, parlarem de diferents usos d’aquest fruit a la Mediterrània, coneixerem els garrofers i us informarem d’on els podeu trobar a la ciutat.

A càrrec de Joan Solé, de la Societat Catalana d’Educació Ambiental.
Activitat dirigida a tots els públics.
Inscripcions prement aquí.

Identificació i anellament d’ocells
2025-10-01 17:30 - 19:00 | Aula Ambiental Bosc Turull, Passeig de Turull, 2, Barcelona, Barcelona, 08023, Spain
Si t’apassionen els ocells i en vols saber més, en aquesta jornada coneixerem el mètode científic per identificar i anellar les espècies que viuen a Barcelona o hi fan escala en les seves migracions estacionals.

A càrrec de Reclam Natura.
Activitat dirigida a tots els públics.
Emmarcada en el Dia Mundial dels Ocells.
Inscripcions prement aquí.

Teatre documental: Un assumpte elemental
2025-10-03 19:00 | Centre Cívic del Bon Pastor
Què passaria si la Terra i l’Aigua es trobessin per a prendre un té? De què parlarien? Què els faria sentir angoixa? Què els faria sentir felicitat? Què pensarien de nosaltres, els éssers humans? Estarien orgulloses o avergonyides?
“Un assumpte elemental” és una peça de teatre inspirada en entrevistes realitzades a persones afectades per conflictes ambientals al voltant de l’aigua i l’energia a Catalunya, i que militen en diversos col·lectius i moviments socials als seus territoris. Les veus, silencis, pors i esperances d’aquestes defensores i defensors del territori, la justícia ambiental i la cura del planeta, són el punt de partida d’aquesta creació. Interpretada per
dues actrius que busquen apropar la problemàtica socioecològica actual a través de la comèdia, la poesia, la ironia i la reflexió.
Una creació que té el seu punt de partida en una investigació doctoral sobre el canvi climàtic feta a la Universitat de Girona (UdG) i una exploració des de l’art sobre moviments de defensa del territori, que busca portar i processar les reflexions de l’acadèmia i de la lluita social a través del teatre.
A càrrec de Cia. Nomeolvides, amb les actrius Maria Hera i Li Morenita. Coorganitzat amb ProperESS, Comunalitat dels Barris Sant Andreu i el Centre Cívic Bon Pastor.

Cuina d’aprofitament al Bosc Turull
2025-10-15 17:30 - 19:30 | Aula Ambiental Bosc Turull, Passeig de Turull, 2, Barcelona, Barcelona, 08023, Spain
En aquest taller pràctic coneixerem els productes típics de la tardor, tot elaborant algunes senzilles receptes per tal de treure’n profit.
Participa en aquest taller de cuina de proximitat per gaudir gastronòmicament de la tardor.

A càrrec de Joan Solé, de la Societat Catalana d’Educació Ambiental.
Activitat dirigida a tots els públics.
Coorganitzada amb Espai Consum Responsable.
Emmarcada en el Dia Mundial de l’Alimentació i en el Cicle Alimentació sostenible.
Inscripcions prement aquí.

Ruta pels horts de la Sagrera
2025-10-16 17:30 | Casal de Barri Torre de la Sagrera
Vols fer una ruta per alguns dels horts urbans del
barri de la Sagrera? Vine a conèixer l’hort de l’Hòrstik, el de La Torre de la Sagrera i de La Ferroviària, de la mà dels seus voluntaris.
Inscripcions al Centre Cívic de Bon Pastor.
Coorganitzat amb ProperESS, Comunalitat dels Barris Sant Andreu, el l’hort de la Ferroviária, el Casal de Barri Torre de la Sagrera i el Centre Cívic de Bon Pastor.
